CELEX: 32022R0617
Language: bg
Date: 2022-04-12 00:00:00
Title: Регламент (ЕС) 2022/617 на Комисията от 12 април 2022 година за изменение на Регламент (ЕО) № 1881/2006 по отношение на максимално допустимите количества живак в риба и сол (текст от значение за ЕИП)

13.4.2022   
               
               
                  BG
               
               
                  Официален вестник на Европейския съюз
               
               
                  L 115/60
               
            
         РЕГЛАМЕНТ (ЕС) 2022/617 НА КОМИСИЯТА
         от 12 април 2022 година
         за изменение на Регламент (ЕО) № 1881/2006 по отношение на максимално допустимите количества живак в риба и сол
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
         като има предвид, че:
         
                     (1)
                  
                  
                     В Регламент (ЕО) № 1881/2006 на Комисията (2) се определят максимално допустимите количества на някои замърсители, включително живак, в храните.
                  
               
                     (2)
                  
                  
                     На 22 ноември 2012 г. Европейският орган за безопасност на храните („Органът“) прие становище относно живак и метилживак в храни (3). В това становище Органът определя приемлив седмичен прием (ПСП) от 4 μg/kg телесно тегло („т.т.“) за неорганичен живак и от 1,3 μg/kg т.т. за метилживак (и двете изразени като живак) и стигна до заключението, че нивото на експозиция чрез храната в 95-ия процентил е близо до или над ПСП за всички възрастови групи. При консумиращите значителни количества риба, сред които е възможно да попадат бременните жени, може да се достигне до шесткратно превишаване на ПСП. Неродените деца съставляват най-уязвимата група. В становището се стига до заключението, че експозицията на метилживак в количества над ПСП поражда опасения, но се препоръчва, в случай че се обмислят мерки за намаляване на експозицията на метилживак, да се вземат предвид благоприятните ефекти от консумацията на риба.
                  
               
                     (3)
                  
                  
                     На 27 юни 2014 г. Органът прие становище относно ползите за здравето от консумацията на морски храни спрямо рисковете за здравето, свързани с експозицията на метилживак (4). В посоченото становище Органът направи преглед на ролята на морските храни в европейските хранителни режими и оцени положителното въздействие на консумацията на морски храни върху здравето, включително въздействието на консумацията на морски храни по време на бременност върху функционалните показатели за неврологично развитие на децата и въздействието на консумацията на морски храни върху риска от сърдечносъдови заболявания при възрастните. Органът стигна до заключението, че консумацията на около 1—2 порции морски храни седмично и до 3—4 порции седмично по време на бременност се свързва с по-добри функционални показатели за неврологично развитие на децата в сравнение с липсата на консумация на морски храни. Тези количества се свързват и с по-ниска смъртност от коронарна болест на сърцето при възрастни.
                  
               
                     (4)
                  
                  
                     На 19 декември 2014 г. Органът прие изявление относно ползите от консумацията на риба/морски храни в сравнение с рисковете от метилживака в рибата/морските храни (5), в което стигна до заключението, че за да бъдат постигнати ползите от консумацията на риба, свързани с консумацията на от 1 до 4 порции риба седмично, и за да се осигури защита от токсичността на метилживака за неврологичното развитие, консумацията на видове риба/морски храни с високо съдържание на живак следва да бъде ограничена.
                  
               
                     (5)
                  
                  
                     Като се вземат предвид резултатите от научните становища и изявлението на Органа, максимално допустимите количества живак следва да бъдат преразгледани, за да се намали допълнително експозицията на живак в храните чрез хранителния режим.
                  
               
                     (6)
                  
                  
                     Тъй като последните данни показват, че има възможност за намаляване на максимално допустимите количества живак в различни видове риба, максимално допустимите количества за тези видове риби следва да бъдат съответно изменени.
                  
               
                     (7)
                  
                  
                     С оглед на свързаните с това опасения за здравето, количеството живак за акула и риба меч следва да се запази на сегашното равнище до събирането на допълнителни данни, извършването на научна оценка и набирането на научни познания относно ефективността на препоръките за консумация с оглед намаляване на експозицията.
                  
               
                     (8)
                  
                  
                     Кодекс алиментариус определя максимално допустимо количество от 0,1 mg/kg за живак в сол (6). Целесъобразно е същото максимално допустимо количество да бъде установено и в законодателството на Съюза.
                  
               
                     (9)
                  
                  
                     Поради това Регламент (ЕО) № 1881/2006 следва да бъде съответно изменен.
                  
               
                     (10)
                  
                  
                     Като се има предвид, че някои храни, обхванати от настоящия регламент, са с дълъг срок на годност, е целесъобразно да се предвиди преходен период, през който такива храни, които не отговарят на новите максимално допустими количества и са законно пуснати на пазара преди датата на влизане в сила на настоящия регламент, да могат да останат на пазара.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 1881/2006 се изменя в съответствие с приложението към настоящия регламент.
         
         
            Член 2
            Храните, изброени в приложението, законно пуснати на пазара преди влизането в сила на настоящия регламент, могат да останат на пазара до изтичане на техния срок на минимална трайност или срок на годност.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 април 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 37, 13.2.1993 г., стр. 1.
         
            (2)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
         
            (3)  Експертна група на ЕОБХ по замърсителите в хранителната верига (CONTAM); научно становище относно риска за общественото здраве, свързан с наличието на живак и метилживак в храните. EFSA Journal (Бюлетин на ЕОБХ) 2012 г.; 10(12):2985.
         
            (4)  Експертна група на ЕОБХ по диетични храни, хранене и алергии, 2014 г. Научно становище относно ползите за здравето от консумацията на морски храни (риби и ракообразни) спрямо рисковете за здравето, свързани с експозицията на метилживак. EFSA Journal (Бюлетин на ЕОБХ) 2014 г.; 12(7):3761.
         
            (5)  Научен комитет на ЕОБХ, 2015 г. Изявление относно ползите от консумацията на риба/морски храни в сравнение с рисковете от метилживака в рибата/морските храни. EFSA Journal (Бюлетин на ЕОБХ) 2015 г.; 13(1):3982.
         
            (6)  Codex General Standard for Contaminants and Toxin in Foods and Feeds (Общ стандарт на Codex за замърсители и токсини в храни и фуражи – GSCTFF (CODEX STAN 193-1995).
      
      
         
            ПРИЛОЖЕНИЕ
            Приложението към Регламент (ЕО) № 1881/2006 се изменя, както следва:
            В раздел 3: Метали, подраздел 3.3. (Живак) се заменя със следното:
            
               
                           „3.3
                        
                        
                           
                              Живак
                           
                        
                        
                            
                        
                     
                           3.3.1
                        
                        
                           Рибни продукти (26) и мускулно месо от риба (24) (25), с изключение на видовете, посочени в точки 3.3.2. и 3.3.3. Максимално допустимото количество за ракообразни се прилага за мускулно месо от крайници и корем44. В случай на крабове и крабоподобни ракообразни (Brachyura и Anomura) то се прилага за мускулно месо от крайници.
                        
                        
                           0,50
                        
                     
                           3.3.2
                        
                        
                           Мускулно месо от следните риби (24) (25):
                           сребрист пагел (Pagellus acarne)
                           афанопус (Aphanopus carbo)
                           червенопер пагел (Pagellus bogaraveo)
                           паламуд (Sarda sarda)
                           мерджан (Pagellus erythrinus)
                           риби от вида Lepidocybium flavobrunneum
                           
                           писии (Hippoglossus spp.)
                           риби от вида Genypterus capensis
                           
                           марлин (риба мел) (Makaira spp.)
                           мегрим (Lepidorhombus spp.)
                           рувета (Ruvettus pretiosus)
                           атлантически големоглав (Hoplostethus atlanticus)
                           риби от вида Genypterus blacodes
                           
                           щуки (Esox spp.)
                           
                           едноцветен паламуд (Orcynopsis unicolor)
                           малък паут (Trisopterus spp.)
                           барбуня (Mullus barbatus barbatus)
                           скален гренадир (Coryphaenoides rupestris)
                           риба ветроход (Istiophorus spp.)
                           
                           сребриста риба сабя (Lepidopus caudatus)
                           гемпил — змиевидна скумрия (Gempylus serpens)
                           есетра (Acipenser spp.)
                           червен барбун (Mullus surmuletus)
                           
                           риба тон (Thunnus spp., Euthynnus spp., Katsuwonus pelamis)
                           акула (всички видове)
                           риба меч (Xiphias gladius)
                        
                        
                           1,0
                        
                     
                           3.3.3
                        
                        
                           Главоноги
                           Морски коремоноги
                           Мускулно месо от следните риби (24) (25):
                           хамсия (Engraulis spp.)
                           минтай (Theragra chalcogrammus)
                           
                           атлантическа треска (Gadus morhua)
                           атлантическа херинга (Clupea harengus)
                           пангасиус Баса (Pangasius bocourti)
                           шаран (видове, принадлежащи към семейство шаранови)
                           лиманда (Limanda limanda)
                           скумрия (Scomber spp.)
                           писия (Platichthys flesus)
                           морска писия (Pleuronectes platessa)
                           цаца (Sprattus sprattus)
                           Наполеонова зеленушка (Pangasianodon gigas)
                           сребриста сайда (Pollachius pollachius)
                           сайда (Pollachius virens)
                           сьомги и пъстърви (Salmo spp. и Oncorhynchus spp., с изключение на Salmo trutta)
                           сардина (Dussumieria spp., Sardina spp., Sardinella spp. и Sardinops spp.)
                           морски език (Solea Solea)
                           риби от вида Pangasianodon hypothalamus
                           
                           меджид (Merlangius merlangus)
                        
                        
                           0,30
                        
                     
                           3.3.4
                        
                        
                           Хранителни добавки (39)
                        
                        
                           0,10
                        
                     
                           3.3.5
                        
                        
                           Сол
                        
                        
                           0,10“